(Mika 6:8)
1. Wot ki Lubanga ki mwolo;
Nyut mar, dok lok lok ada.
Bed cok ki Jehovah, cung i ngete,
Wek tekone ogwoki.
Medde ki lubo Lokke me gen;
Pe ibirweny ata.
Dong wek omaki ki cinge
Winy cikke dok ilubi.
2. Wot ki Lubanga ki lengo;
Tam jami ma tye atir.
Kadi bed atematemane dit,
En bikonyi me kanyo.
Jami ducu ma dano pwoyo,
Jami ma tye ada,
Medde ki tamo jami man,
Lubangawa bigwoki.
3. Wot ki Lubanga ki yomcwiny;
Pien en aye Laremi.
Pwoye pi jami duc ma en miyo
Mot ma birii pi naka.
Wot ki Lubanga ki yomcwiny jwi;
Pakke ki wer mamit.
Wangi bimeny, ci jo biniang
Ni Jehovah en Rwotti.